[Video] Tokai-moord: Nog 'n verdagte vas; ouers praat | Maroela Media
[Video] Tokai-moord: Nog 'n verdagte vas; ouers praat
Andreas en Shireen saam met Franziska
Die polisie het bevestig dat 'n vierde verdagte in hegtenis geneem is in die ondersoek na die moord op die 16-jarige Franziska Blöchliger.
Lt.kol. André Traut, woordvoerder van die polisie, het aan Maroela Media gesê die drie verdagtes wat Dinsdagaand in hegtenis geneem is, sal Vrydag in die Wynberg-landdroshof verskyn op aanklag van moord en nie Donderdag soos vroeër berig nie.
Hy het intussen ook bevestig dat 'n vierde verdagte in hegtenis geneem is en dat hy ook Vrydag in die hof sal verskyn. Dié verdagte sal teregstaan op 'n klag van die besit van vermeende gesteelde goedere wat met die saak verband hou.
Andreas en Shireen Blöchliger, Franziska se ouers, het intussen in 'n onderhoud met eNuus gesê hul dogter is verkrag (die video volg onderaan die berig).
Franziska is Maandagmiddag in die Tokai-woud in die suidelike voorstede van Kaapstad vermoor. Die gr. 10-leerder het saam met haar ma en suster en die gesin se hond in die Tokai-woud gaan stap. Sy het in 'n stadium vooruitgedraf en sou haar ma en suster verder aan weer ontmoet het. Haar ma het bekommerd geraak toe sy ná 'n sekere tyd nie teruggekeer het nie en het hulp ontbied.
Lees alle vorige berigte oor die Tokai-moord op Maroela Media.
Perd se manewales het gemeenskap op hol
Herrie oor nuwe Affies-skoolwapen
Ek kry so ding wat in my opkom, ek wens hulle wil so iets met my probeer, ek sal hulle uitmekaar uit karate! Hulle het die lewe van 'n pragtige meisie verwoes en haar familie sin ook. Ek is verskriklik jammer dat so iets met hulle moes gebeur het. Ek kan nie eers myself voorstel hoe hulle moet voel nie.
Ek voel heeltemal gewalg deur die storie. Regtig, ek weet nie meer nie. Ons land kort 'n drastiese verandering in die regstelsel. En in die tipe gevalle veral – BRING DIE DOODSTRAF terug. Daar was 4 mans – nie een met 'n greintjie respek vir iemand anders se lewe nie. Nie een van hulle hoort op hierdie aardbol nie – nie in 'n tronk of 'n rehabilitasie sentrum nie – HULLE HOORT NIE HIER NIE. PUNT. Ek voel heeltemal siek. Ek is soo jammer vir hierdie familie. Hoeveel moet ons nog vat voordat ons almal knak?
BRING TERUG DIE DOODSTRAF, hierdie tipe gemors hoord in geen samelewing nie.
Uit die Ooste
Ek bly en werk ver van SA af. Ek lees elke dag julle nuus op die net. Mens dit is om van siek te word. Dit word elke dag net erger en erger. Wat gaan aan daar ? Dit is een groot sirkus.
Kan net bid en hoop dat daar redding gaan kom.
Anders weet ek nie.
Dagse uit dieOoste. Sal jy asb wyd en suid aan almal daar en veral die pers inlig oor wat in SAgebeur?